b"\n_START_ARTICLE_\nEst\xc3\xa0tua de la Unitat\n_START_SECTION_\nConstrucci\xc3\xb3\n_START_PARAGRAPH_\nEl projecte va ser anunciat per la primera vegada el 7 d'octubre de 2010. L'altura total de l'est\xc3\xa0tua, des de la seva base, \xc3\xa9s de 240 metres. La base posseeix una altura de 58 metres i l'est\xc3\xa0tua \xc3\xa9s de 182 metres. Est\xc3\xa0 constru\xc3\xafda amb una estructura d'acer, formig\xc3\xb3 armat i revestiment de bronze. _NEWLINE_El consorci Turner Construction (project manager del gratacel Burj Khalifa de Dubai), Michael Graves & Associates i el Meinhardt Group van supervisar el projecte. Va costar cinc anys per a finir-lo, un any per a la planificaci\xc3\xb3, tres anys per a la construcci\xc3\xb3 i dos mesos per al lliurament per part del consorci. El projecte complet amb l'est\xc3\xa0tua i els altres edificis (monument, centre de visitants, jard\xc3\xad, hotel, centre de congressos, el parc d'atraccions i l'institut de recerca) van costar prop de 25 milions de rupies \xc3\xadndies (420 milions de d\xc3\xb2lars americans). La primera fase del projecte, incloent-hi la construcci\xc3\xb3 de l'est\xc3\xa0tua principal, un pont que connecta l'est\xc3\xa0tua a la riba del riu i la reconstrucci\xc3\xb3 de la carretera de 12 quil\xc3\xb2metres al llarg de les riberes dels rius va costar 20.63 mil milions de rupies \xc3\xadndies (US $ 340 milions de d\xc3\xb2lars). Les ofertes de licitaci\xc3\xb3 per a la primera fase van comen\xc3\xa7ar a partir d'octubre de 2013. L'\xc3\xbaltima data per a la presentaci\xc3\xb3 d'ofertes va ser el 30 de novembre de 2013._NEWLINE_El monument va ser constru\xc3\xaft sobre un model PPP, amb la major part dels diners recaptats per contribuci\xc3\xb3 privada. El Govern de Gujarat va assignar 100 milions de rupies per al projecte al pressupost 2012-2013._NEWLINE_El llavors ministre cap de Gujarat, Narendra Modi (en l'actualitat primer ministre de l'\xc3\x8dndia), va posar la primera pedra de l'est\xc3\xa0tua el 31 d'octubre de 2013, quan es complia l'aniversari 138 del naixement de Sardar Vallabhbhai Patel. Narendra Modi, juntament amb LK Advani, va anunciar al p\xc3\xbablic que despr\xc3\xa9s de la finalitzaci\xc3\xb3 del projecte, aquesta seria l'est\xc3\xa0tua m\xc3\xa9s alta del m\xc3\xb3n. La construcci\xc3\xb3 va comen\xc3\xa7ar el 26 de gener de 2014 i fou inaugurada el 31 d'octubre de 2018. L'escultor nord-americ\xc3\xa0 Joe Menna, tingu\xc3\xa9 l'enc\xc3\xa0rrec del disseny de l'est\xc3\xa0tua."